5. ทรัพย์สินที่ใช้ในการประกอบธุรกิจ

บริษัท เคซีอี อีเลคโทรนิคส์ จำกัด (มหาชน) ตั้งอยู่เลขที่ 125-125/1, 1 หมู่ 4
นิคมอุตสาหกรรม

ลาดกระบัง ถนนฉลองกรุง แขวงลำปลาทิว เขตลาดกระบัง เป็นบริษัทฯ
แรกที่เข้ามาประกอบการใน นิคมอุตสาหกรรมลาดกระบัง

แปลงที่ 1 ตั้งอยู่เลขที่ 101 เนื้อที่ 1 ไร่ 3 งาน 18 ตารางวา เป็นอาคารโรงงานเดิมของบริษัทฯ ก่อน

ที่จะย้ายที่ตั้ง ปัจจุบันใช้เป็นคลังสินค้าชั่วคราว

แปลงที่ 2 ตั้งอยู่เลขที่ 125-125/1, 1 หมู่ที่ 4 เนื้อที่ 9 ไร่ 1 งาน 27 ตารางวา
เป็นสำนักงานและ

โรงงาน ปัจจุบันประกอบด้วยอาคารคอนกรีตเสริมเหล็ก 2 อาคาร
ที่ออกแบบโดยเฉพาะสำหรับโรงงานผลิตแผ่นพิมพ์วงจร อีเลคโทรนิคส์

แปลงที่ 3 ตั้งอยู่เลขที่ 1 ในเนื้อที่ 10 ไร่ 2 งาน 14 ตารางวา ซื้อพร้อมอาคารและที่ดิน มาเพื่อใช้

ขยายกำลังการผลิตในอนาคต แต่ปัจจุบันใช้เก็บสต๊อกวัตถุดิบ

สำหรับบริษัทย่อย คือ บริษัท เค.ซี.อี อินเตอร์เนชั่นแนล จำกัด ตั้งอยู่เลขที่ 677 หมู่ที่ 4

นิคมอุตสาหกรรมบางปู ตำบลแพรกษา จังหวัดสมุทรปราการ ในเนื้อที่ 8 ไร่
ซึ่งเป็นสำนักงานและโรงงานผลิตแผ่นพิมพ์วงจรอีเลคโทรนิคส์ แบบ DOUBLE SIDED PTH

บริษัทไทยลามิเนต แมนูแฟคเจอเรอร์ จำกัด (บริษัทย่อย) ตั้งอยู่เลขที่ 115/2 นิคมอุตสาหกรรมลาด

กระบัง ถนนฉลองกรุง แขวงลำปลาทิว เขตลาดกระบัง กรุงเทพมหานคร ในเนื้อที่ 7 ไร่ 3 งาน
25 ตารางวา โรงงานผลิตแผ่น LAMINATE, PREPREG

บริษัท เคซีอี เทคโนโลยี จำกัด (บริษัทย่อย) ตั้งอยู่เลขที่ 117 หมู่ที่ 1 ในเนื้อที่ 24 ไร่ ตั้งอยู่ในนิคม

อุตสาหกรรมบ้านหว้า (ไฮเทค) อำเภอตำบลบ้านเลน อำเภอบางปะอิน จังหวัดพระนครศรีอยุธยา 

ซึ่งได้ดำเนินการแล้วเสร็จสมบูรณ์ ในเดือนตุลาคม
และติดตั้งเครื่องจักรและทดลองใช้เครื่องจักรในเดือนธันวาคม 2543

เครื่องจักรและอุปกรณ์การผลิตที่ใช้อยู่เป็นเครื่องจักรที่ทันสมัย ทางบริษัทฯ ได้เลือกซื้อเครื่องที่มี

ประสิทธิภาพในการทำงานสูงจากทั่วโลก เช่น สหรัฐอเมริกา, ญี่ปุ่น, อิตาลีและเยอรมัน
อายุการใช้งานของเครื่องจักรโดยเฉลี่ย 6 ปี ถึง 10 ปี
เครื่องจักรที่มีอยู่สามารถผลิตแผ่นพิมพ์วงจรอีเลคโทรนิคส์ได้

10,800,000 ตารางฟุต/ปี

บริษัทฯ มีโครงการจะเพิ่มเครื่องจักรเพื่อเพิ่มกำลังการผลิตให้ถึง 10,800,000 ตารางฟุต ในปี
2545

ที่ดิน อาคารและอุปกรณ์ ประกอบด้วย

ณ. วันที่ 31 ธันวาคม 2544

ที่ดิน อาคารและอุปกรณ์ ของบริษัทและบริษัทย่อย

  ----------------------------------------- -----------------------------
                                            จำนวนเงิน (บาท)

  ที่ดิน                                       167,521,570

  อาคารและโรงงาน                            359,520,779

  เครื่องจักรและอุปกรณ์โรงงาน                    2,046,771,136

  ส่วนปรับปรุงโรงงาน                           12,508,539

  เครื่องตกแต่งติดตั้งและอุปกรณ์สำนักงาน             233,169,991

  ส่วนปรับปรุงสำนักงาน                          5,483,507

  ยานพาหนะ                                  15,839,811

  ส่วนปรับปรุงโรงงานระหว่างทำ                   4,767,081

  ส่วนปรับปรุงสำนักงานระหว่างทำ                  1,137,907

  เครื่องจักรและอุปกรณ์ระหว่างติดตั้ง                175,487,421

  โรงงานระหว่างก่อสร้าง                        11,168,290
  ----------------------------------------- -----------------------------

อาคาร และอุปกรณ์แสดงในราคาทุนหักค่าเสื่อมราคาสะสม

ค่าเสื่อมราคาคำนวณโดยใช้วิธีเส้นตรงตามอายุการใช้งานโดยประมาณของสินทรัพย์ตามอัตราดังนี้

  --------------------------------------------- -------------- -----------
  อาคารและโรงงาน                                20-25          ปี

  เครื่องจักรและอุปกรณ์                              10-20          ปี

  ยานพาหนะ                                      5              ปี

  เครื่องตกแต่งติดตั้ง และอุปกรณ์สำนักงาน                5-10           ปี

  ส่วนปรับปรุงโรงงานและสำนักงาน                     5-25           ปี
  --------------------------------------------- -------------- -----------

ค่าความนิยม

ส่วนของราคาทุนที่สูงกว่าราคาตามบัญชีของเงินลงทุนในบริษัทย่อย ณ วันซื้อหุ้นถือเป็นค่าความ

นิยมในการรวมกิจการและตัดจำหน่ายภายใน 10 ปี

ต้นทุนเครื่องจักรและอุปกรณ์ระหว่างติดตั้ง

ดอกเบี้ยจ่ายเงินกู้ยืม และค่าใช้จ่ายอื่นที่เกี่ยวข้องโดยตรงกับงานระหว่างติดตั้งบันทึกเป็นต้นทุน

ของเครื่องจักรและอุปกรณ์ระหว่างติดตั้งของบริษัทย่อย (บริษัท เคซีอี เทคโนโลยี จำกัด)
ซึ่งฝ่ายบริหารพิจารณาแล้วว่าเป็นต้นทุนที่เกี่ยวข้องกันโดยตรงกับเครื่องจักรและอุปกรณ์ระหว่างติดตั้งหรือทำให้สินทรัพย์นั้นพร้อมที่จะใช้งานได้

รายการที่เป็นเงินตราต่างประเทศ

สินทรัพย์และหนี้สินที่เป็นเงินตราต่างประเทศแปลงค่าเป็นเงินบาท โดยใช้อัตราแลกเปลี่ยน ณ วัน

ที่เกิดรายการ ยอดคงเหลือของสินทรัพย์ และหนี้สินที่เป็นเงินตราต่างประเทศ
และสัญญาซื้อขายเงินตราต่างประเทศล่วงหน้า ณ วันสิ้นปีแปลงค่าเป็นเงินบาท
โดยใช้อัตราอ้างอิงของธนาคารแห่งประเทศไทย ณ วันนั้น

กำไรหรือขาดทุนจากอัตราแลกเปลี่ยนรับรู้เป็นรายได้หรือค่าใช้จ่ายในงบกำไรขาดทุน

สัญญาซื้อขายเงินตราต่างประเทศล่วงหน้า

บริษัทฯ และบริษัทย่อยได้ทำสัญญาซื้อขายเงินตราต่างประเทศล่วงหน้า ในการบริหารความเสี่ยง

ของสินทรัพย์และหนี้สินที่เกิดจากความเปลี่ยนแปลงของอัตราแลกเปลี่ยนเงินตราต่างประเทศส่วนต่างของอัตราแลกเปลี่ยนจากสัญญาซื้อขายเงินตราล่วงหน้าที่ยังไม่ครบกำหนด เป็นผลต่างของอัตราแลกเปลี่ยนแบบทันทีในสัญญาซื้อขายเงินตราต่างประเทศล่วงหน้ากับอัตราแลกเปลี่ยนอ้างอิง ณ วันสิ้นปีของธนาคารแห่งประเทศไทย และบันทึกเป็นรายได้หรือค่าใช้จ่ายในปีผลต่างระหว่างอัตราแลกเปลี่ยนในสัญญาซื้อขายเงินตราต่างประเทศล่วงหน้ากับอัตราแลกเปลี่ยนทันที ณ วันทำสัญญาล่วงหน้านำมาเฉลี่ยรับรู้เป็นรายได้ หรือค่าใช้จ่ายตามอายุของสัญญา

ภาระผูกพันธ์ของทรัพย์สินและสัญญาระยะยาว

ณ. วันที่ 31 ธันวาคม 2544 และ 2543 บริษัทฯ ได้จำนองเครื่องจักรและอุปกรณ์โรงงานบางส่วน

เป็นหลักประกัน สำหรับเงินกู้ยืมและวงเงินสินเชื่อที่ได้รับจากธนาคาร และบริษัทฯ จะไม่จำหน่าย
จ่าย โอน จำนอง หรือก่อภาระผูกพันใด ๆ บนที่ดิน
พร้อมทั้งสิ่งปลูกสร้างบนที่ดินตามเงื่อนไขที่ระบุไว้ในสัญญา อย่างไรก็ตาม ณ.วันที่ 31 ธันวาคม
2544 บริษัทฯ กำลังดำเนินการไถ่ถอนหลักประกัน ดังกล่าว

- บริษัทฯ เป็นผู้ถือหุ้นรายใหญ่ ค้ำประกันวงเงินกู้ยืมระยะยาวจากธนาคารให้แก่บริษัทย่อย

(บริษัท เค.ซี.อี. อินเตอร์เนชั่นแนล จำกัด) เป็นเงินกู้สกุลเงินบาท ตามสัญญา ลงวันที่ 21
ธันวาคม 2541 โดยมีวงเงินกู้ยืม จำนวนเงิน 30.0 ล้านบาท มีระยะเวลากู้ 4 ปี
โดยปลอดชำระคืนเงินต้น 1 ปี 4 เดือน มีอัตราดอกเบี้ย (MLR) ต่อปี จ่ายชำระคืนเงินต้นทุกๆ 3
เดือน ชำระงวดแรกในเดือนเมษายน 2543

ในเดือนกันยายน 2544 (บริษัทย่อย)ได้ทำสัญญาเงินกู้กับธนาคารอีกแห่งหนึ่ง จำนวน 2 ล้านยูโร
และอัตราดอกเบี้ยลอยตัวอ้างอิงตามอัตราดอกเบี้ยเงินยูโร ซึ่งมีกำหนดชำระคืนเป็นงวด ๆ
ทุกไตรมาส จนถึงปี 2546เงินกู้ยืมดังกล่าวค้ำประกันโดยบริษัทผู้ถือหุ้นรายใหญ่

- บริษัทฯ เป็นผู้ถือหุ้นรายใหญ่ ค้ำประกันวงเงินกู้ยืมระยะยาวจากธนาคารให้แก่บริษัทย่อย

(บริษัท ไทยลามิเนต แมนูแฟคเจอรเรอร์ จำกัด) เป็นเงินกู้สกุลเงินบาท ตามสัญญาลงวันที่ 14
กันยายน 2543 โดยมีวงเงิน 40.0 ล้านบาท และอัตราดอกเบี้ย (MRR) บวกร้อยละ 3 ต่อปี
มีระยะเวลาเงินกู้ 5 ปี

โดยปลอดชำระเงินต้น 1 ปี นับจากวันทำสัญญา หลังจากนั้นผ่อนชำระเงินต้นทุก ๆ 6 เดือน เงินกู้ยืม

ระยะยาวดังกล่าวค้ำประกัน โดยการจดจำนองเครื่องจักรบางส่วน เป็นหลักประกันและค้ำประกัน
โดยบริษัทผู้ถือหุ้นรายใหญ่

- บริษัทฯ เป็นผู้ถือหุ้นรายใหญ่ ค้ำประกันวงเงินกู้ยืมระยะยาวจากธนาคารให้แก่บริษัทย่อย

(บริษัท เคซีอี เทคโนโลยี จำกัด) ได้ทำสัญญากู้ยืม เงินสกุลเงินบาท จำนวน 1,070.0 ล้านบาท
และอัตรา

ดอกเบี้ย (MLR) ต่อปี เพื่อจ่ายชำระหนี้ทรัสต์รีซีทส์กับธนาคาร เงินกู้ดังกล่าวมีระยะเวลาเงินกู้ 6
ปี 3 เดือน โดยปลอดชำระเงินต้น 2 ปี จ่ายชำระเงินต้นทุก ๆ 3 เดือน
เงินกู้ยืมระยะยาวค้ำประกันโดยการจดจำนองที่ดินพร้อมทั้งสิ่งปลูกสร้างและค้ำประกันโดยบริษัทผู้ถือหุ้นรายใหญ่